Alnarpin linna

Alnarpin linna (ruots. Alnarps slott) on linnamainen rakennus Lomman kuntaan kuuluvassa Alnarpissa Skånen maakunnassa Ruotsissa. Linna on valmistunut vuonna 1862 tanskalaisen arkkitehdin Ferdinand Meldahlin suunnitelmien mukaan Alnarpin maatalousoppilaitoksen käyttöön. Tyyliltään rakennus edustaa hollantilaista renessanssi-tyyliä. Linnassa sijaitsee Ruotsin maataloustieteellisen yliopiston puutarhakeskus sekä Ruotsin suurin puutarhakirjasto. Lähteet Aiheesta muualta Alnarpsparken (Arkistoitu – Internet Archive)